Катињски масакр
Катињски масакр или масакр у Катињској шуми () је масовно погубљење пољских грађана које је наредила совјетска власт 5. марта 1940. године. Процене о броју убијених особа се крећу од 1.803 (према руској влади) до 21.768 (према пољској влади). Пољски ратни заробљеници и затвореници су убијани у катињској шуми, Тверу (), харковским затворима и другим местима. Око 8.000 убијених били су официри заробљени 1939. године током совјетског напада на Пољску, док су остали били пољски грађани — земљопоседници, жандари, власници фабрика и државни званичници — оптужени за шпијунажу и саботирање.. Пољски војни систем је налагао да свако ко је поседовао универзитетску диплому буде резервни официр тако да су Совјети на овај начин побили велики број пољских интелектуалаца.